Björn Bjarnason , fyrrv. dómsmálaráðherra , var fundarstjóri . Fundarstjórar voru Egill Helgason sjónvarpsmaður , Jakob F. Ásgeirsson , stjórnmálafræðingur og rithöfundur , og Ragnhildur Kolka bókmenntafræðingur . Martin Regal , prófessor í ensku , var fundarstjóri . Davíð Oddsson tekur við merki af eistneska fánanum úr hendi dr. Marts Nutts . Í tengslum við opnun sýningarinnar fluttu dr. Mart Nutt , sagnfræðingur og þingmaður á eistneska þinginu , og dr. Pawel Ukielski , forstöðumaður safnsins um uppreisnina í Varsjá 1944 , erindi um lönd sín undir oki kommúnisma og nasisma . Þjóðarbókhlaðan , Alþjóðamálastofnun Háskóla Íslands og Varðberg , samtök um vestræna samvinnu og alþjóðastjórnmál , stóðu að fundinum ásamt RNH . Á honum afhenti Hannes H. Gissurarson handritadeild Landsbókasafnsins afrit af skjölum þeim í söfnum í Moskvu , sem dr. Arnór Hannibalsson prófessor hafði fundið , en þegar heilsa Arnórs brast , lét hann Hannes fá þessi skjöl til að vinna úr . Við sama tækifæri gerðist RNH aðili að Evrópuvettvangnum , en hafði áður starfað með honum . Tólfti viðburðurinn var þátttaka Hannesar í ráðstefnu í Prag 12. – 13. júní 2014 um arfleifð alræðisstefnunnar og hinn 13. þátttaka hans í málstofu í Prag 29. júlí 2014 um réttlæti handa fórnarlömbum alræðisstefnunnar . Ingibjörg Steinunn Sverrisdóttir landsbókavörður tekur við bókagjöfinni 23. ágúst 2014 . Hinn 23. ágúst 2014 , á minningardegi fórnarlamba alræðisstefnunnar , gaf RNH Þjóðarbókhlöðunni ýmsar bækur í tengslum við samstarfsverkefnið , þar á meðal tveggja binda skýrslu rannsóknarnefndar í Eistlandi á framferði kommúnista og nasista allt frá hernámi Eistlands sumarið 1940 og tveggja binda verk Bents Jensens um Danmörku í kalda stríðinu . Hannes hélt erindi á ársfundi Evrópuvettvangs minningar og samvisku , Platform of European Memory and Conscience , í Brüssel 4. – 5. nóvember 2014 um samstarfsverkefnið „ Evrópu fórnarlambanna “ og fyrirhugaða endurútgáfu ýmissa rita , sem gefin voru út á Íslandi í baráttunni við alræðisstefnurnar . Í samstarfsverkefninu var 22. viðburðurinn þátttaka Hannesar H. Gissurarsonar og erindi á ársfundi Evrópuvettvangs minningar og samvisku , Platform of European Memory and Conscience , í Wroclaw í Póllandi 18. – 19. nóvember 2015 . Endurútgáfa rita um alræðisstefnu hélt áfram árið 2016 . Dagana 28. – 30. júní sótti Hannes ráðstefnu Evrópuvettvangs um minningu og samvisku í Viljandi í Eistlandi , en þar var umræðuefnið alræði , nauðungarflutningar og brottflutningar . Af því tilefni endurútgaf Almenna bókafélagið með stuðningi RNH tvær bækur , Örlaganótt yfir Eystrasaltslöndum eftir prófessor Ants Oras , sem kom út í þýðingu Sigurðar Einarssonar í Holti 1955 , og Eistland . Smáþjóð undir oki erlends valds eftir Andres Küng , sem kom út í þýðingu Davíðs Oddssonar 1973 . Fundargestir sátu kvöldverð menntamálaráðherra Úkraínu og minningarsamkomu um fórnarlömb hungursneyðarinnar í Úkraínu í boði forseta landsins . Hinn 25. desember 2016 , þegar aldarfjórðungur var liðinn frá endalokum Ráðstjórnarríkjanna , kom út bókin Þjónusta , þrælkun , flótti eftir Aatami Kuortti , sem sat í þrælabúðum Stalíns , en slapp til Finnlands 1930 . 39. viðburðurinn var , að hugveitan New Direction í Brüssel birti skýrslu eftir Hannes , Voices of the Victims : Towards a Historiography of Anti-Communist Literature , þar sem hann ræddi um sögulegt eðli kommúnismans og bókmenntaverk um hann , þar á meðal fangabúðasögur , skáldsögur , sagnfræðirit og sjálfsævisögur . Snemma árs 2018 átti 40. viðburðurinn sér stað , þegar ACRE í Brüssel birti rit eftir Hannes H. Gissurarson , Totalitarianism in Europe : Three Case Studies , Alræði í Evrópu : Þrjár rannsóknir . Kaflarnir þrír voru um Elinor Lipper , sem var um skeið áhrifamikið vitni gegn kommúnismanum , örlög tveggja Þjóðverja á Íslandi , sem fléttuðust saman , nasista , sem varð kommúnisti , og gyðingakonu , sem varð Íslendingur , og ævi og störf Halldórs K. Laxness , en hann var lengi einn harðskeyttasti stalínisti á Íslandi . Hannes sótti einnig alþjóðlega ráðstefnu um kommúnisma í Ljubljana , „ Skuggahlið tunglsins , “ 13. – 14. nóvember 2018 og flutti þar erindi . Hann sótti síðan ársfund Evrópuvettvangs minningar og samvisku í Bled 15. nóvember . Gunnar Gunnarsson flytur ræðu sína 1954 . Ljósm. Ól. K. M. Á hundrað ára fullveldisafmæli Íslands 1. desember 2018 átti 44. viðburðurinn sér stað , þegar bókin Til varnar vestrænni menningu : Ræður sex rithöfunda 1950 – 1958 var gefin út , en í henni var safnað saman ræðum sex íslenskra rithöfunda gegn alræðisstefnunni . Höfundar eru Tómas Guðmundsson , Gunnar Gunnarsson , Kristmann Guðmundsson , Guðmundur G. Hagalín , Sigurður Einarsson í Holti og Davíð Stefánsson frá Fagraskógi . Hlutu þeir óspart ámæli frá íslenskum þjónum hins austræna trölls , eins og rakið er í formála dr. Hannesar H. Gissurarsonar prófessors og í skýringum aftanmáls . Á sjötíu ára afmæli Atlantshafsbandalagsins 4. apríl 2019 kom út greinasafnið Framtíð smáþjóðanna : Erindi á Norðurlöndum 1946 – 1948 eftir norska skáldið Arnulf Øverland , og voru tvær greinanna fyrirlestrar , sem hann flutti á Íslandi fyrir fullu húsi í maí 1948 , þar sem hann hvatti Íslendinga til að ganga til varnarsamstarfs við aðrar vestrænar þjóðir gegn hinu austræna trölli , sem skók þá vopn sín ákaflega . Siguðu íslenskir kommúnistar sínum ritfærustu mönnum á Øverland , Jóhannesi úr Kötlum , Halldóri Kiljan Laxness , Sverri Kristjánssyni og Jónasi Haralz ( en þeir Kiljan og Jónas áttu eftir að skipta um skoðun ) . Var þetta 45. viðburðurinn í samstarfsverkefninu . Hinn 17. maí 2019 skiptust prófessorarnir Stefán Snævarr og Hannes H. Gissurarson á skoðunum um alræðishugtakið á fundi RNH og Stofnunar stjórnsýslufræða og stjórnmála í Háskóla Íslands , og var Ólafur Þ. Harðarson fundarstjóri . Voru þá viðburðirnir orðnir 46 samtals í samstarfsverkefninu . RNH nýtur ekki aðeins stuðnings ACRE við að setja verk gegn alræðisstefnunni á Netið , heldur líka Atlas Network . Ætlunin er , að ýmsir fyrirlestrar í þessu samstarfsverkefni komi á prent á bók , og hafa þeir Jensen , Rosenfeldt , Courtois , Sørensen og Ukielski þegar sent þá til RNH , en beðið er eftir öðrum . Áfram er unnið að því að gera Svartbók kommúnismans aðgengilega á Netinu , og er stefnt að því að opna vefsíðu með henni og öðrum bókum um alræðisstefnu nasista og kommúnista . Meðal þeirra bóka , sem ætlunin er að endurútgefa á Netinu á næstu árum , eru Guðinn sem brást eftir Arthur Koestler , André Gide og fleiri , Myrkur um miðjan dag eftir Arthur Koestler og Konur í einræðisklóm eftir Margarete Buber-Neumann . Sumar þessara bóka verða einnig endurútgefnar á pappír .